Sahrukh Khan Birthday Mannat: জন্মদিনের তিনদিন আগে থেকে মন্নাতের সামনে ভিড়! আবার মুক্তি পাবে ‘দিলওয়ালে..’

আগামীকাল অর্থাৎ ২ নভেম্বর বলিউডের কিং খানের(King Khan) জন্মদিন। মুম্বইয়ের বান্দ্রা(Bandra) পশ্চিমের ব্যান্ডস্ট্যান্ডের প্রায় শেষ প্রান্তে বলিউডের এই জনপ্রিয় অভিনেতার বাসভবন মন্নাত(Mannat)। বাড়ির গেটের পাশ দিয়ে রাস্তার দুধ ধরে ফুটপাত। দাঁড়িয়ে রয়েছে সবুজ গাছ। পিচ ঢালা পথে মন্থর গতিতে এগিয়ে যায় বিলাসবহুল সমস্ত গাড়ি। জন্মদিনের অনেক আগেই ফুটপাত জুড়ে অসংখ্য মানুষের ভিড়।সবার অপলক দৃষ্টি মন্নাতের দিকে। এই বাড়িরই বারান্দায় দাঁড়িয়ে জন্মদিনে ভক্তদের সঙ্গে দেখা করেন ‘বলিউড বাদশা'(Bollywood Badsha) শাহরুখ খান(Sahrukh Khan)। আজ পর্যন্ত মন্নাতের সামনে জনসমুদ্র থাকলেও বারান্দাটি খালি। আগামীকাল জনসমুদ্রের দিকে হাত তুলে ভক্তদের কাছ থেকে জন্মদিনের শুভেচ্ছা গ্রহণ করবেন শাহরুখ খান।

আরো পড়ুন: Rambha CarAccident: সলমনের ‘জুড়ওয়া’ নায়িকার মারাত্মক গাড়ি দুর্ঘটনা

সোশ্যাল মিডিয়ার ছড়িয়ে পড়েছে এমনই সব ভিডিও। শাহরুখ খানের বাড়ির সামনে মানুষের এত জমায়েত কেন? জন্মদিনের(Birth Day) তিনদিন আগে থেকেই অর্থাৎ ৩০ অক্টোবর তাঁর বাড়ির সামনে এমন জমায়েত দেখা যাচ্ছে ভিডিওতে। জন্মদিনের কয়েকদিন আগে থেকেই প্রিয় তারকাকে অগ্রিম শুভেচ্ছা জানানোর জন্য তারা এসেছেন। এই জামায়াতের যথেষ্ট কারণও আছে।

কী কারন?
প্রসঙ্গত, ২০২০ সালে করোনা প্রাদুর্ভাবের জন্য শাহরুখের জন্মদিনে কোনরকম পার্টির আয়োজন করা যায়নি। মন্নাতের সামনেও ভিড় জমাতে পারিনি তাঁর ভক্তরা। তারপর ২০২১ সালের ২ অক্টোবর রাতে মুম্বাই থেকে ভারতের পর্যটন নগর ী গোয়াগামী বিলাসবহুল প্রমোটরি থেকে শাহরুখপুত্র আরিয়ান খানকে গ্রেফতার করে নারকোটিক্স কন্ট্রোল ব্যুরো ( এন সি বি)। স্বাভাবিক কারণেই সে বছর জন্মদিনের কোন অনুষ্ঠান উদযাপন করেননি বলিউড হিরো। এবছর ভক্তদের আশা বেশ ঘটা করে শাহরুখ খান তাঁর ৫৭ তম জন্মদিন(57th Birth day Celebration) উদযাপন করবেন। এই প্রত্যাশা নিয়েই শাহরুখ ভক্তরা তিনদিন আগে থেকে মন্নাতের সামনে জমায়েত হয়ে কাউন্টডাউন শুরু করেছেন।

জন্মদিনে রয়েছে জোড়া ধামাকা

এদিকে এবছর জন্মদিনে রয়েছে জোড়া ধামাকা। আগামীকাল অর্থাৎ ২ নভেম্বর মুক্তি পেতে চলেছে শাহরুখের ‘পাঠান'(Pathan)। একই সঙ্গে রয়েছে আর এক চমক। রুপালি পর্দায় ফের দেখা যাবে ‘দিলওয়ালে দুলহানিয়া লে যায়েঙ্গে'(Dilwale Dulhania Le Jayenge)। যশরাজ ফিল্মসের(Yashraj Films) পক্ষ থেকে শাহরুখের জন্য জন্মদিনের এটিই বিশেষ উপহার। ভারতীয় চলচ্চিত্রের ইতিহাসে সবচেয়ে বেশি দিন চলেছে ছবি। তাই বলিউড বাদশাকে জন্মদিনের শুভেচ্ছা জানাতে যা সাজাজ ফিল্মস শাহরুখের এই ছবির পুনরায় মুক্তি দেবে।