‘ধুম ৪’ এ রণবীরের সঙ্গে জুটি বাঁধবেন ভিকি কৌশল

‘ধুম ৪’ এ নাকি চোরের ভূমিকায় দেখা যাবে রণবীরকে আর পুলিশের চরিত্রে ভিকি। যশরাজ ফিল্মসের স্পাইভার্সে এবার এরা নাম লেখাতে চলেছেন। এই মুহূর্তে বলিউডে ভিকি কৌশল সবথেকে ব্যস্ততম নায়ক। গত বছর ‘ব্যাড নিউজ’ ছবিটি অনবদ্য অভিনয় করার পর বেশ কয়েকটি প্রজেক্টে তিনি ডাক পেয়েছেন। আর এই মুহূর্তে সবচেয়ে বড় খবর ‘ধুম ৪’ ছবিতে রনবীরের সঙ্গে তাঁকে দেখা যাবে।
ইতিমধ্যেই যশ রাজ ফিল্মস-এর অফিসে হাজির হয়ে আদিত্য চোপড়ার সঙ্গে একপ্রস্থ বৈঠক সেরে ফেলেছেন ভিকি। অন্দরের খবর, আদিত্য নাকি দু’দুটি বড় প্রজেক্টের জন্য ভাবছেন ভিকিকে। একটি তাদের স্পাই-ইউনিভার্স সিরিজ ছবির জন্য। যেখানে ভিকিকে একজন স্পাই হিসাবেই ওই সিরিজের নতুন একটি ছবিতে দর্শকের সামনে হাজির করানো হবে ভিকিকে, যেখানে তিনি-ই থাকবেন প্রধান নায়ক। অন্য আর একটি ছবি হল ধুম ৪! উল্লেখ্য, বড়পর্দায় যথেষ্ট প্রশংসিত রণবীর-ভিকির রসায়ন। এইমুহূর্তে সঞ্জয় লীলা বনশালির পরিচালনায় লভ অ্যান্ড ওয়ার’-এর শুটিং করছেন এই দু’জন।
ভিকি কৌশল তাঁর আগামী ছবি ‘ছাভা’-র জন্য অত্যন্ত ব্যস্ত রয়েছেন। এই ছবিতে রশ্মিকা মন্দানা এবং অক্ষয় খান্নার সঙ্গে জুটি বাঁধতে চলেছেন ভিকি। লক্ষণ উতেকরের পরিচালনায় এই ছবিটি তৈরি করা হয়েছে ছত্রপতি সম্ভাজি মহারাজের জীবনের ওপর ভিত্তি করে।
শুধু ভিকি নয়, আলিয়া ভাটও ‘আলফা’ ছবির হাত ধরেই স্পাই ইউনিভার্সের অংশ করতে চলেছেন বলে সূত্রের খবর।
সলমন, শাহরুখ এবং আমির এতদিন যশরাজ ফিল্মসের ইউনিভার্সের অত্যন্ত জনপ্রিয় মুখ ছিলেন। তবে এবার নতুন অভিনেতা অভিনেত্রীদের সুযোগ দেওয়ার জন্য যথেষ্ট প্রচেষ্টা চালাচ্ছে যশ রাজ ফিল্মস। একদিকে যেমন ‘আলফা’ ছবিতে আলিয়া এবং শর্বরীকে কাস্ট করা হয়েছে তেমনই অন্যদিকে ‘ধুম ৪’ ছবিতে ভিলেনের চরিত্রে অভিনয় করতে দেখা যাবে রণবীর কাপুরকে এবং পুলিশের ভূমিকায় অভিনয় করতে দেখা যাবে ভিকিকে। অর্থাৎ ‘ধুম ৪’ ছবিতে ‘চোর’ রণবীরকে তাড়া করবেন ‘পুলিস’ ভিকি