মা ছেলের আবেগঘন পোস্ট

বলিপাড়ায় বেশ কিছুদিন ধরেই শোনা যাচ্ছে ইরফান খান-পুত্র বাবিল খান যশরাজ ফিল্মসের হাত ধরে ছবির জগতে আসতে চলেছেন। বাবিল নিজেও জানিয়েছিলেন, বাবার মৃত্যুর পর তিনি তাঁর দেখানো পথেই হাঁটবেন। বলিউডে তার অভিষেক হচ্ছে ‘দ্যা রেলওয়ে ম্যান’ ওয়েব সিরিজ দিয়ে। পত্রের অভিষেকের আগে মা সুতপা সিকদার এর সোশ্যাল মিডিয়ায় বার্তা সকলকে অবাক করেছে। ছেলের সেলফি জগতে পদার্পণের আগে শুভেচ্ছা এবং সর্তকতা মিশিয়ে সুতপা লিখেছেন,’তার ছেলে এই সপ্তাহ থেকেই নতুন ছবির শুটিং শুরু করছেন। মা হিসেবে আমার শুভেচ্ছায় কমতি থাকবে না। ৩০ বছর আমি একজন কিংবদন্তি অভিনেতার সঙ্গে জীবন কাটিয়েছে তাই অভিনয় সম্পর্কে আমার প্রত্যাশা একটু উঁচু। আমি একেবারেই আমার পুত্রকে ভয় দেখাচ্ছি না তবে এটুকু তাঁকে মনে করিয়ে দিচ্ছি যে বাবার সমকক্ষ একদিন হতেই হবে’। অন্যদিকে বেশ কিছুদিন আগে মা সুতপার কাছে ক্ষমা চেয়ে নিয়েছিলেন ইরফান খানের ছেলে বাবিল। সোশ্যাল মিডিয়ায় স্বীকার করে নিয়েছিলেন যে তিনি বদমেজাজি। এজন্যই তিনি মায়ের কাছে ক্ষমা চেয়ে নিয়ে এক আবেগঘন বার্তা দিয়েছিলেন বাবিল। বাবার সঙ্গে জড়িয়ে নানান স্মৃতির কথা বাবিল মাঝে মাঝেই সোশ্যাল মিডিয়ায় পোস্ট করেন। তবে গতকাল রবিবার মায়ের জন্য বাবিল একটি পোস্ট করেছেন। মায়ের একটি ছবি পোস্ট করে তিনি লিখেছেন,’এক এবং একমাত্র। আমি খুবই বদমেজাজি সেজন্য আমি আবার অনুতপ্ত। তিনি সবসময় আমার সঙ্গে আছেন। একমাত্র তিনিই। মা ছাড়া আমাকে কেউ কিছু দেন না। তোমাকে আমি খুব ভালোবাসি। তোমার যন্ত্রণায় আমিও দুঃখিত।’